ΓΡΑΠΤΗ ΕΡΩΤΗΣΗ P-3405/01

υποβολή: Luigi Cocilovo (PPE-DE) προς την Επιτροπή

(5 Δεκεμβρίου 2001)

Θέμα: Προκήρυξη του μειοδοτικού διαγωνισμού D1/ASS/2001/0053

Στις 10 Ιουλίου 2001, η Επιτροπή δημοσίευσε στην Επίσημη Εφημερίδα S130, ανοιχτή πρόσκλησηποβολής προσφορών D1/ASS/2001/0053 σχετικά με Ενίσχυση και τεχνικήποστήριξη για τους στόχους που συνδέονται με τις δράσεις του προγράμματος LIFE (τομέας Περιβάλλον) οι οποίες χρηματοδοτούνται στα 15 κράτη μέλη της Ευρωπαϊκής Ένωσης και σε ορισμένεςποψήφιες προς ένταξη χώρες. Στο τεχνικό παράρτημα της προαναφερθείσας προκήρυξης του μειοδοτικού διαγωνισμού, σημείο 1.6γ, Επιλογή Κριτηρίων, σύνθεση του Επιτελείου, δηλώνεται ρητώς ότι ο επικεφαλής του επιτελείου και ο αναπληρωτής του, καθώς και ταπόλοιπα μέλη του οφείλουν, πέρα από την ενεργό γνώση της αγγλικής και/ή της γαλλικής, να διαθέτουν τουλάχιστον παθητική γνώση της άλλης γλώσσας. Οι δύο αυτές γλώσσες θα είναι οι επίσημες γλώσσες για όλες τις επαφές με την Επιτροπή.

Σύμφωνα με τα άρθρα 314 και 290 της Συνθήκης η οποία ορίζει το γλωσσικό καθεστώς των ευρωπαϊκών οργάνων μέσω του άρθρου 6 του Κανονισμού αριθ. 1 του Συμβουλίου, είναι 11 οι επίσημες γλώσσες με τις οποίες τα ευρωπαϊκά θεσμικά όργανα οφείλουν να εργάζονται, να επικοινωνούν, να δημιουργούν επαφές και να κοινολογούν τις δραστηριότητες τους, τις αποφάσεις τους, τα έγγραφα και τις διάφορες πράξεις.

Είναι σε θέση η Επιτροπή να δώσει τις νομικές βάσεις, και κατά συνέπεια την συμμόρφωση με τις Συνθήκες και τη νομοθεσία, για τη θέσπιση στον συγκεκριμένο διαγωνισμό της αγγλικής και της γαλλικής ως των μόνων επισήμων γλωσσών για όλες τις επαφές με την Επιτροπή·

Η θέσπιση, στην προκήρυξη του μειοδοτικού διαγωνισμού, της Αγγλικής και/ή της Γαλλικής ως των μόνων επισήμων γλωσσών για όλες τις επαφές με την Επιτροπή, δεν εισάγει πρόβλημα γλωσσικής διάκρισης έναντι ορισμένων από τους συμμετέχοντες στην προκήρυξη του μειοδοτικού διαγωνισμού, τουτέστιν στρέβλωση της εσωτερικής αγοράς·

Είναι σε θέση η Επιτροπή να δώσει λεπτομερή στοιχεία καθώς και τα αποτελέσματα της αξιολόγησης όλων αυτών που θα παρουσιαστούν ανταποκρινόμενοι στην προκήρυξη του διαγωνισμού D1/ASS/2001/0053 σύμφωνα με τα κριτήρια επιλογής όπως αυτά ορίζονται στο τεχνικό παράρτημα της εν λόγω προκήρυξης·

Κοινή απάντησητου κ. Wallstrm εξ ονόματος της Επιτροπήςστις γραπτές ερωτήσεις P-3404/01, P-3405/01, P-3446/01 και P-3447/01

(26 Μαρτίου 2002)

Ο κανονισμός LIFE (κανονισμός (ΕΚ) αριθ. 1655/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, σχετικά με το χρηματοδοτικό μέσον για το περιβάλλον(1)) προβλέπει ότι το 5 % των διαθέσιμων πιστώσεων διατίθεται για τα συνοδευτικά μέτρα, ιδίως για να εξασφαλισθεί η αξιολόγηση, η παρακολούθηση και η προώθηση των δράσεων που αναλαμβάνονται με βάση το LIFE.

Στο πλαίσιο της εκτέλεσης αυτής της διάταξης του κανονισμού, η Γενική Διεύθυνση Περιβάλλοντος δημοσίευσε την πρόσκλησηποβολής προσφορών αριθ. ENV.D1/ASS/2001/0053, με αντικείμενο την παροχήποστήριξης για την εκτέλεση εργασιών που σχετίζονται με τις δράσεις του προγράμματος LIFE-Περιβάλλον.

Στο τεχνικό παράρτημα της εν λόγω προκήρυξης απαιτείται η ομάδα που θα επιλεγεί να καλύπτει όλες τις κοινοτικές γλώσσες, ώστε να είναι δυνατόν να διατηρούνται επαφές με τους δικαιούχους σε όλα τα κράτη μέλη και να παρακολουθούνται τα έργα πουποβάλλονται σε όλες τις κοινοτικές γλώσσες.

Για πρακτικούς λόγους, για να διευκολύνεται η επικοινωνία όλων των μελών της ομάδας μεταξύ τους και με την Επιτροπή, οι γλώσσες εργασίας και επικοινωνίας περιορίζονται σε δύο (αγγλικά ή γαλλικά). Για τον επικεφαλής της ομάδας και τα άτομα που είναιπεύθυνα για τον συντονισμό με την Επιτροπή, ζητείται, επιπλέον της άριστης γνώσης της αγγλικής και/ή της γαλλικής, να γνωρίζουν καλά την άλλη εκ των δύο γλωσσών. Πρόκειται για γλώσσες εργασίας που είναι κοινές για τα μέλη της μονάδας διαχείρισης του προγράμματος LIFE και τα έγγραφα εργασίας της μονάδας αυτής.

Με την εν λόγω απαίτηση, στο πλαίσιο ειδικής σύμβασης τεχνικήςποστήριξης, δεν μπορεί να αμφισβητηθεί το γλωσσικό καθεστώς της Κοινότητας.

Η απαίτηση αυτή δεν συνιστά στρέβλωση της αγοράς. Σκοπός είναι να εξασφαλισθεί η ποιότητα και η λογική συνέπεια των εργασιών της ομάδας, ώστε να εξασφαλισθεί η αποτελεσματικότητά της.

Εξάλλου, μεταξύ των πέντε προσφορών που παρελήφθησαν, οι τρεις πληρούσαν το κριτήριο επιλογής όσον αφορά τις γλώσσες.

Το αποτέλεσμα της αξιολόγησης των κριτηρίων επιλογής για όλες τις προσφορές που παρελήφθησαν αποστέλλεται απ' ευθείας στα Αξιότιμα Μέλη, καθώς και στη Γενική Γραμματεία του Κοινοβουλίου.

(1) ΕΕ L 192 της 28.7.2000.